stanford-oval/wikipedia huggingface dataset:
Michael Widenius

Michael Widenius 2019
Ulf Michael Widenius (s. 3. maaliskuuta 1962 Helsinki) on toinen MySQL-tietokantaohjelman alkuperäisistä kehittäjistä sekä yksi MySQL AB:n perustajista. Hänestä käytetään yleisesti lempinimeä Monty.
Widenius tuli ylioppilaaksi Nya svenska samskolanista ja opiskeli Teknillisessä korkeakoulussa, mutta ei valmistunut. Hän aloitti työuransa vuonna 1981 Tapio Laakso Oy:ssä. Vuonna 1985 hän perusti TCX DataKonsult AB:n yhdessä Allan Larssonin kanssa. MySQL:n kehittämisen Widenius aloitti 1995 yhdessä David Axmarkin kanssa. Ohjelman ensimmäinen versio julkaistiin 1996. Hän myi ohjelman miljardilla dollarilla Sunille.
Widenius on osakkaana tietoturvayritys WOTissa.
Widenius asuu Kauniaisissa ja on toista kertaa avioliitossa. Hänellä on kolme lasta: tyttäret My ja Maria sekä poika Max. Wideniuksen alulle panemat tietokantaprojektit MySQL ja MariaDB on nimetty lasten mukaan.
Maastohiihdon maailmancup 2009–2010

Maastohiihdon maailmancup 2009–2010 oli historian 29. virallinen maailmancup-kausi. Se alkoi 21. marraskuuta 2009 Norjan Beitostølenissa ja päättyi 21. maaliskuuta 2010 Falunissa, Ruotsissa.
Maailmancupin loppupisteet > Miehet > Kokonaiskilpailu

| Sij>  |  | Pisteet |
| --- | --- | --- |
| 1. |  Petter Northug | 1621 |
| 2. |  Lukáš Bauer | 1021 |
| 3. |  Marcus Hellner | 985 |
| 4. |  Dario Cologna | 885 |
| 5. |  Maurice Manificat | 580 |
| 6. |  Emil Jönsson | 554 |
| 7. |  Axel Teichmann | 541 |
| 8. |  Maksim Vylegžanin | 532 |
| 9. |  Vincent Vittoz | 515 |
| 10. |  Giorgio Di Centa | 501 |
Maailmancupin loppupisteet > Miehet > Normaalimatkat

| Sij>  |  | Pisteet |
| --- | --- | --- |
| 1. |  Petter Northug | 749 |
| 2. |  Lukáš Bauer | 563 |
| 3. |  Marcus Hellner | 483 |
| 4. |  Dario Cologna | 384 |
| 5. |  Vincent Vittoz | 373 |
Maailmancupin loppupisteet > Miehet > Sprintti

| Sij>  |  | Pisteet |
| --- | --- | --- |
| 1. |  Emil Jönsson | 506 |
| 2. |  Petter Northug | 352 |
| 3. |  Aleksei Petuhov | 347 |
| 4. |  Andrew Newell | 313 |
| 1. |  Ola Vigen Hattestad | 312 |
Maailmancupin loppupisteet > Naiset > Kokonaiskilpailu

| Sij>  |  | Pisteet |
| --- | --- | --- |
| 1. |  Justyna Kowalczyk | 2064 |
| 2. |  Marit Bjørgen | 1320 |
| 3. |  Petra Majdič | 1191 |
| 4. |  Aino-Kaisa Saarinen | 1123 |
| 5. |  Arianna Follis | 908 |
| 6. |  Kristin Størmer Steira | 892 |
| 7. |  Riitta-Liisa Roponen | 788 |
| 8. |  Charlotte Kalla | 654 |
| 9. |  Marianna Longa | 646 |
| 10. |  Natalja Korosteljova | 488 |
Maailmancupin loppupisteet > Naiset > Normaalimatkat

| Sij>  |  | Pisteet |
| --- | --- | --- |
| 1. |  Justyna Kowalczyk | 929 |
| 2. |  Marit Bjørgen | 636 |
| 3. |  Kristin Størmer Steira | 568 |
| 4. |  Charlotte Kalla | 493 |
| 5. |  Riitta-Liisa Roponen | 477 |
Maailmancupin loppupisteet > Naiset > Sprintti

| Sij>  |  | Pisteet |
| --- | --- | --- |
| 1. |  Justyna Kowalczyk | 575 |
| 2. |  Marit Bjørgen | 484 |
| 3. |  Petra Majdič | 446 |
| 4. |  Aino-Kaisa Saarinen | 399 |
| 5. |  Hanna Falk | 338 |
Miika Dietrich

| Miika Christian Dietrich |
| --- | --- |
 Maailmancup toukokuussa 2014.
Henkilötiedot
Syntynyt: 6. lokakuuta 1990 (ikä 34) Turku
Uran tiedot
Pituus:  192 cm
Seura:  Saaristomeren Melojat ry
Saavutukset
Voitot:  2016 SM-kultaa 500 m, 1000 m ja 5000m 2015 Loukkaantuneena 2014 SM-kultaa 200 m, 500 m, 1000 m ja 5000m m  2013 SM-kultaa 200 m, 500 m, 1000 m ja 5000m m   2012 SM-kultaa 200 m, 500 m, 1000 m ja 5000m m
Palkintokorokkeella:  Aikuisten SM-mitaleja 41 kpl, joista kultaa 21 kpl. PM-mitaleja 9 kpl, joista kultaa 2 kpl.  Nuorten SM-mitaleja 41 kpl, joista kultaa 26 kpl.
 Tietolaatikko päivitetty 1.8.2014 
Miika Christian Dietrich (s. 6. lokakuuta 1990 Turku) on suomalainen kilpameloja. Hän kilpailee pääasiassa 500 ja 1 000 metrin ratamelontamatkoilla luokissa K-1 ja K-2. Dietrich edustaa Saaristomeren Melojia ja häntä valmentaa Jussi Paatonen.
Ura

Vuonna 2008 Dietrich valittiin edustamaan Suomea Pekingin olympialaisten yhteydessä pidetyllä nuorisoleirillä. Vuonna 2010 hänet valittiin Varsinais-Suomen parhaaksi melojaksi. Kaudella 2011 Dietrichin harjoittelua haittasi mykoplasma.[lähde? ]
Vuonna 2012 Dietrich teki historiaa voittamalla SM-kisoissa kaikki ratamatkat. Kukaan muu ei ole pystynyt samaan Suomen melonnan historian aikana.[lähde? ] Samana vuonna hän eteni Duisburgin maailmancup 2 -osakilpailussa 500 metrillä B-finaaliin ja sijoittui 7. sijalle. Hän lunasti siten paikan Kroatian EM-kisoihin, joissa eteni jälleen B-finaaliin ja sijoittui 9. sijalle. Alle 23-vuotiaiden EM-kisoissa Dietrich alisuoriutui 500 metrillä, mutta korjasi tilanteen pääsemällä 1000 metrin olympiamatkalla B-finaaliin ja sijoittuen toiseksi.
Vuonna 2014 Dietrich meloi parhaaseen sijoitukseensa ratamelonnan MM-kisoissa ollen yksiköiden 500 metrin B-finaalin viides ja kokonaiskilpailun 14:s.
Dietrich kuuluu Turun seudun urheiluakatemiaan.
Aiheesta muualla

Dietrichin kotisivu miikadietrich.fi
Miika Dietrichin blogi
https://www.instagram.com/miikadietrich/?hl=fi
Lyhdyt

| Lyhdyt |
| --- | --- |
 Ceropegia racemosa -lyhdyn lyhtymäinen kukka.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Gentianales
Heimo::  Oleanterikasvit Apocynaceae
Suku::  Lyhdyt Ceropegia  L.
Katso myös
   Lyhdyt Wikispeciesissä   Lyhdyt Commonsissa 
Infobox OKNimi-testi OK: 
Lyhdyt eli lyhtykasvit tai mehilyhdyt (Ceropegia) on oleanterikasvien heimoon kuuluva suku.
Ulkonäkö ja koko

Lyhdyt ovat tavallisesti tuen ympärille kietoutuvia ruohovartisia köynnöksiä, harvoin pystykasvuisia ruohoja. Ne ovat kaljuja tai harvoin hieman karvaisia. Lehdet ovat muodoltaan vaihtelevia: pyöreähköjä, soikeita, pitkänomaisia tai keihäsmäisiä. Kukat sijaitsevat perällisissä ja sarjamaisissa viuhkoissa. Verhiö on viisiosainen, liuskat tasasoukkia, naskalimaisia, teräviä. Teriö on valkoinen tai vihertävä, tavallisesti purppuraviiruinen tai -täpläinen, ulkopinnaltaan kalju. Muodoltaan se on putkimainen, tyvestään laajentunut, ja sen liuskat ovat putken mittaisia tai sitä lyhyempiä sekä kärjestään yhteen kasvaneita. Heteet ovat kasvaneet yhteen, ja niiden muodostamaan pylvääseen kiinnittyy kaksiosainen lisäteriö (corona): ulkokiehkura koostuu viidestä tylpästä tai kaksijakoisesta osasta, sisäkiehkura viidestä osasta, jotka ovat hedeputkea pidemmät. Hedeputki on hyvin lyhyt ja jää lisäteriön tyviosan sisälle. Ponsissa ei ole kalvomaisia lisäkkeitä. Pölymyhkyt (polliniot) ovat pystyjä, läpikuultavareunaisia ja sijaitsevat yksittäin kukin lokerossaan. Hedelmä on kapea ja sileä tuppilo.
Levinneisyys

Lyhtyjen levinneisyysalue on laaja käsittäen Vanhan maailman tropiikin lisäksi Etelä-Afrikan, ja alueen Kanariansaarilta Länsi-Kiinaan sekä osia Australiasta.
Käyttö

Joitakin lyhtylajeja on kaupan huonekasveiksi.
Kuvia

Ceropegia cumingiana.
Keltalyhdyn (Ceropegia dichotoma) kukkia.
Ruskolyhdyn (Ceropegia fusca) kukkia.
Ceropegia haygarthii, kukka.
Ceropegia nilotica, kukka.
Ceropegia radicans, kukka.
Ceropegia rhynchantha, kukkia.
Laskuvarjolyhdyn (Ceropegia sandersonii) kukka.
Ceropegia stapeliiformis.
Herttalyhty (Ceropegia woodii).
Ceropegia zeyheri.
Aiheesta muualla

Suomen Lajitietokeskus: Lyhdyt – Ceropegia
Markku Lähdesmäki

Markku Lähdesmäki (s. 1958 Pori) on suomalainen valokuvaaja, joka on vuodesta 1993 asunut ja työskennellyt Los Angelesissa erityisesti mainosvalokuvauksen parissa.
Porissa syntynyt Lähdesmäki aloitti ammattivalokuvaajan uransa Tampereella. 1980-luvun alkuvuosina Lähdesmäki toimi assistenttina valokuvaaja Ray Masseyn studiolla Lontoossa ja perusti sitten studion Helsinkiin. Suomen 1990-luvun alun lamavuosina hän päätti perheineen lähteä Kaliforniaan, jossa hän on jatkanut menestyksekästä mainosvalokuvaajan uraansa.
Lähdesmäki oli Fotofinlandia-kilpailun finalistien joukossa vuosina 1989 ja 1990. Hänen valokuviaan on palkittu muun muassa Varsovan Biennalessa, International Photography Awards -kilpailussa, Benson & Hedges -kilpailussa ja ensimmäisenä ei-brittiläisenä valokuvaajana Association of Photographers -järjestön The Award -kilpailussa. Vuonna 1998 Lähdesmäki palkittiin Suomessa Platinahuipulla Grafia ry:n järjestämässä Vuoden Huiput  -kilpailussa.
Näyttelyjä

Voimala, Suomen valokuvataiteen museo 2002
Romantic Finland, Purnu, Orivesi 2010
Aiheesta muualla

Markku Lähdesmäen sivusto
Michael Weisse

Michael Weisse (Weiss, Wiss, Wegs, Weys, Weyss) (n. 1488 Neisse, Sleesia, Saksa (nyk. Nysa, Puola) – 19. maaliskuuta 1534 Landskron, Böömi, nyk. Lanškroun, Tšekki) oli saksalainen luterilainen, Böömiläisten veljien pappi ja virsirunoilija.
Weisse opiskeli Krakovan yliopistossa ja siirtyi sitten fransiskaanimunkiksi Breslaussa. Hän sai käsiinsä Martti Lutherin kirjoituksia ja niiden innoittamana kahden muun munkin kanssa jätti luostarin ja sai suojapaikan Böömiläisten veljien luona 1518. Vuonna 1522 hänestä tuli veljistön johtaja Landskronissa ja Fulnekissa. Weissesta tuli veljistön pappi 1531, ja vuonna 1532 hänet nimitettiin heidän neuvostonsa jäseneksi. Jo aiemmin hän oli suorittanut tärkeitä tehtäviä veljien puolesta. Hänet oli 1522 lähetetty Martti Lutherin luo selittämään tälle Böömiläisten näkemyksiä. Hän julkaisi Böömiläisten veljien ensimmäisen laulukirjan Ein New Gesengbuchlein. Kirjassa oli 155 laulua, osa latinasta käännettyjä, osa Weissen itsensä kirjoittamia.
Luther arvosti Weisseä hyvänä runoilijana, vaikka tällä oli Lutherin mielestä hieman virheelliset käsitykset ehtoollisen sakramentista. Useita hänen kirjoittamiaan lauluja julkaistiin saksalaisissa luterilaisissa laulukirjoissa 1500–1700-luvuilla ja ne ovat säilyneet kauan käytössä. Johann Sebastian Bach on käyttänyt joitain Weissen säkeistöjä teoksissaan, muun muassa Johannes-passiossaan BWV 245/15,37.
Suomen evankelis-luterilaisen kirkon virsikirjassa on kaksi Weissen kirjoittamaa virttä: virsi 85 "Nyt ylistämme Jumalaa" (Gelobet sei Gott im höchsten Thron, 1531) suomentanut Johan August Gottlieb Hymander 1877, Anna-Maija Raittila 1979, sävelmä Melchior Vulpius 1609, ja virsi 176 "Pois pelko, Herran kansa!" (Lobt Gott getrost mit Singen Lass dich durch nichts erschrecken), säkeistöt 1–3 mahdollisesti Michael Weisse 1544, ruots. ja säkeistö 4 Isak August Björklund 1903, suomentanut Martti Ruuth 1903, sävelmä Tanskasta 1627).
Michael Blake

| Michael Blake |
| --- | --- |
 Blake vuonna 2007
Henkilötiedot
Syntynyt: 5. heinäkuuta 1945 Fort Bragg, Pohjois-Carolina, Yhdysvallat
Kuollut: 2. toukokuuta 2015 (69 vuotta) Tucson, Arizona, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Tuotannon kieli: englanti
Palkinnot
 Parhaan sovitetun käsikirjoituksen Oscar-palkinto 
Aiheesta muualla
Löydä lisää kirjailijoitaKirjallisuuden teemasivulta
Michael Lennox Blake (5. heinäkuuta 1945 Fort Bragg, Pohjois-Carolina, Yhdysvallat – 2. toukokuuta 2015 Tucson, Arizona, Yhdysvallat) oli yhdysvaltalainen kirjailija ja käsikirjoittaja, jonka tunnetuimpia teoksia on  Tanssii susien kanssa. Hän teki siitä käsikirjoituksen Kevin Costnerin ohjaamaan samannimiseen elokuvaan (1990), ja Blake sai Oscarin parhaasta sovitetusta käsikirjoituksesta.
Toinen Blaken suomennettu teos on Valkoisen miehen tie (2002).
Teokset

Tanssii susien kanssa, 1991 (Dances With the Wolves, 1988)
Valkoisen miehen tie, 2002 (The Holy Road, 2001)
Airman Mortensen, 1991
Marching to Valhalla, 1996
Like a Running Dog, 2002 omaelämäkerta
Indian Yell, 2006
Twelve the King, 2009
Aiheesta muualla

Michael Blake Internet Movie Databasessa. (englanniksi)
Malvina Reynolds

Malvina Reynolds (o.s. Milder, 23. elokuuta 1900 San Francisco, Kalifornia – 17. maaliskuuta 1978 Berkeley, Kalifornia) oli yhdysvaltalainen folklaulaja ja -lauluntekijä ja poliittinen aktivisti. Hänen tunnetuimpia laulujaan ovat ”Little Boxes”, ”What Have They Done to the Rain” ja ”Morningtown Ride”.
Malvina Reynolds syntyi San Franciscossa juutalaiseen ja pasifistihenkiseen maahanmuuttajaperheeseen. Hän opiskeli romaanista filologiaa Kalifornian yliopiston Berkeleyn kampuksella ja suoritti tohtorintutkinnon 1938. Hän avioitui kirvesmiehenä ja ammattiyhdistysaktiivina toimineen William ”Bud” Reynoldsin kanssa vuonna 1934, ja heidän ainoasta lapsestaan varttui niinikään laulajana ja lauluntekijänä tunnettu Nancy Schimmel.
Jo 1920-luvulla Malvina Reynolds oli soittanut viulua eräässä tanssiorkesterissa ja kirjoitellut lauluja miehensä kanssa järjestämiinsä poliittisiin kampanjoihin, mutta lauluntekijän uransa hän aloitti vakavammin vasta noin 50-vuotiaana tavattuaan Pete Seegerin, Earl Robinsonin ja muita folk-tyylin muusikoita. Hän myös palasi vielä Kalifornian yliopistoon opiskelemaan musiikin teoriaa.
Reynolds levytti laulujaan itsekin, mutta  tunnetuimmat versiot niistä ovat usein muiden artistien esittämiä. Laulun ”Little Boxes” levytti muun muassa Pete Seeger, ja muita Reynoldsin lauluja tunnetuksi tehneitä artisteja olivat The Searchers, The Seekers, Marianne Faithfull, Melanie Safka, Harry Belafonte ja Joan Baez.
Myöhempinä vuosinaan Malvina Reynolds kirjoitti lauluja ja muuta materiaalia julkisen PBS-televisiokanavan suosittuun lastenohjelmaan Seesamtie, jossa hän myös toisinaan esiintyi hahmona nimeltä Kate. Vähän ennen Reynoldsin kuolemaa 1978 hänestä valmistui elämäkerrallinen dokumenttielokuva Love It Like a Fool.
Musiikkialbumeja

Lähde:
1960: Another County Heard From (Smithsonian Folkways)
1967: Malvina Reynolds Sings the Truth (Columbia)
*1970: Artichokes, Griddle Cakes, and Other Good Things (Vida, Pacific Cascade)
1971: Malvina Reynolds (Century City Records)
suomalainen Love Records uudelleenjulkaisi tämän 1977 nimellä West Coast Woman
1972: Malvina (Cassandra Records)
1973: Funny Bugs, Giggleworms and Other Good Friends (yhdessä Nancy Ravenin kanssa, Vida / Pacific Cascade)
1975: Held Over (Cassandra Records)
1978: Magical Songs (Cassandra Records)
1980: Mama Lion (Cassandra Records, Amigo)
Käännös suomeksi
Marvel-animaatiouniversumi

Marvel-animaatiouniversumi (engl. Marvel animated universe) on Marvel Comicsin animoiduista supersankari-televisiosarjoista koostuva jatkumo. Tätä universumia oli enimmäkseen tekemässä Stan Lee, Rick Ungar, Avi Arad ja Tom Tataranowicz.
Kaikki hahmot, jotka ovat mukana Marvel-animaatiouniversumissa perustuvat Marvel-sarjakuvien sankareihin. Tämä universumi on lähtöisin X-Men -ohjelmasta, jonka jälkeen on tuotettu lisää spin-off Marvel-sarjoja, kuten Hämähäkkimies ja Hulk. Marvelin animaatiouniversumi kesti vuodesta 1992 aina vuoteen 2000 asti.
Televisiosarjat

Marvel-animaatiouniversumi koostuu seuraavista animaatiosarjoista:
X-Men (1992–1997)
Rautamies (1994–1996)
Ihmeneloset (1994–1996)
Hämähäkkimies (1994–1998)
Hulk (1996–1997)
Hopeasurffari (1998)
Spider-Man Unlimited (1999–2000)
The Avengers: United They Stand (1999–2000)
Mambéré-Kadéï

| Mambéré-Kadéï |
| --- | --- |
 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Berbérati
Pinta-ala:  30 203 km²
Väkiluku (2003):  364 795
 – väestötiheys:  12,1 as./km²
Lyhenteet:  
 – ISO 3166:  CF-HS
Mambéré-Kadéï on yksi Keski-Afrikan tasavallan prefektuureista. Sen pääkaupunki on Berbérati. Mambéré-Kadéïn pinta-ala on 30 203 neliökilometriä ja siellä on vuoden 2003 väestönlaskennan mukaan 364 795 asukasta.
Mambéré-Kadéïn naapuriprefektuurit ovat Nana-Mambéré, Sangha-Mbaéré, Ombella-Mpoko ja Lobaye. Yhteistä rajaa on myös Kamerunin kanssa. Sanghajoki virtaa prefektuurin läpi.
Mambo (ohjelmisto)

Mambon logo.
Mambo (aikaisemmin Mambo Open Source tai MOS) on web-sivujen hallintaan tarkoitettu avoimeen lähdekoodiin perustuva sisällönhallintajärjestelmä. Sen tärkeimmät ominaisuudet ovat sivujen välimuistipuskurointi tarvittaessa, RSS-syötteet ja sivujen muuttaminen PDF:ksi.
Mambo tarvitsee Apachen, PHP:n ja MySQL:n toimiakseen.
Maruzzella – Eurooppalaisia suosikkeja 1950-luvulta

| Maruzzella – Eurooppalaisia suosikkeja 1950-luvulta Eri esittäjiä |
| --- | --- | --- |

Kokoelmalevyn tiedot
 Julkaistu: 1995
 Levy-yhtiö: Radio Suomi
muut julkaisut
|   | Maruzzella – Eurooppalaisia suosikkeja 1950-luvulta  |   |
Maruzzella - Eurooppalaisia suosikkeja 1950-luvulta on vuonna 1995 julkaistu kokoelma-albumi, joka sisältää alkuperäisesityksinä 50-luvun suuria suosikkikappaleita. Kaikki ovat koristaneet Suomen levytilastoja ja soineet ahkerasti Lauantain toivotut levyt -ohjelmassa. Jokainen kappale on myös saanut suomalaisen asun.
Viisikymmenluvun puolivälissä alkoi Suomessa varsinainen italialaisten iskelmien kausi, joka osin johtui italialaisen elokuvan samanaikaisesta noususta. Se jopa jätti varjoonsa samaan aikaan nousseen Rock and roll -buumin. Tosin italialaiset iskelmät olivat laajalti kansainvälisestikin suosittuja tuohon aikaan.
Levy on Radio Suomen tuotantoa (Tero Heinänen ja Pekka Gronow), alkuperäiset levytykset ovat peräisin Yleisradion äänilevystöstä.
Kappaleet

Unter den roten Laterne von St. Pauli - (Ralph Maria Siegel - Guenther Schwenn - Peter Schaeffers)  - Lale Andersen - 3'30 (1950)
Carina carissima - (Werner Bachmann - Cornelius Crohn)  - Richard Monte - 3'01 (1953)
Isabella - (Erwin Hallez - Andre Hoff)  - Peter Alexander - 3'00 (1953)
Domino - (Louis Ferrari - Jaques Plante)  - André Claveau - 3'16 (1951)
Les lavandieres du Portugal - (Andre Popp - Roger Lucchesi)  - Yvette Giraud & Les Quatre de Paris - 3'01 (1956)
Canzone da due soldi - (Cario Donida-Pinci)  - Katyna Ranieri - 3'45 (1955)
La strada - (Nino Rota) - L'Orchestra dei Films Italiani, joht. Raimondo Elgrino - 2'50 (1955)
Maruzzella - (Renato Carosone - Enzo Bonagura)  - Umberto Marcato - 2'59 (1957)
Guaglione - (Giuseppe Fanciuli - Umberto Bertini  - Umberto Marcato - 2'49 (1957)
Chella'lla - (Sandro Taccani - Umberto Bertini)  - Umberto Marcato - 3'13 (1957)
Song of the Golden Trumpet - (Stanley Laudan - Melville Farley - Ted Gilbert)  - Eddie Calvert - 2'55 (1951)
Piccolissima serenata - (Gianni Ferrio - Antonio Amurri)  - Vinicio Borsetti - 2'57 (1950-luku)
Sucu sucu - (Tarateno Rojas)  - Ping Ping & Al Verlane Combo - 1'29 (1950-luku)
Rote Rosen werden blüh’n - (Bunny Botkin - Gil Garfield - Murtagh - Carl Ulrich Blecher)  - Caterine Valente & Silvio Francesco - 2'21 (1959)
Kriminal-tango - (Piero Trompetta - Aldo Locatelli - Kurt Feltz)  - Ralf Bendix & Die Hansen Boys - 3'42 (1950-luku)
L’homme et l’enfant - (Wayne Shanklin - Rene Rouzaud) - Eddie & Tania Constantine - 3'18 (1950-luku)
Historia de un amor - (Carlos Almaran)  - Georges Jouvin - 2'38 (1950-luku)
Petite fleur - (Sidney Bechet)  - Chris Barber - 2'42 (1956)
Nous les amoreux - (Jacques Datin - Maurice Vidalin)  - Jean-Claude Pascal - 3'04 (1961)
Auf Wiederseh'n - (Eberhard Storch)  - Rudi Schuricke - 2'39 (1950)
Kappale 19 voitti Eurovision laulukilpailut Luxemburgissa vuonna 1961.
Matku

Matkun sijainti Kanta-Hämeen kartalla.
Matkun kylänraittia.
Matku on kylä, joka sijaitsee Forssan kaupungin pohjoisosassa entisen Koijärven kunnan alueella. Se sijaitsee Turku–Toijala-rautatien varrella valtatien 9 läheisyydessä. Matkun rautatieasema purettiin vuonna 2000.
Matkun postinumeroalueella (31110 Matku) on 582 asukasta. Matku on aikaisemmin ollut myös taajama, mutta vuoden 2011 taajamarajauksen mukaan sitä ei enää pidetä taajamana. Kylän keskustassa aiemmin toimineet peruspalvelut ovat siirtyneet pääasiassa Forssaan. [lähde? ]
Koijärven entinen kuntakeskus Koijärven kylä sijaitsee Matkusta itään. Lähimmät taajamat ovat Humppilan ja Urjalan keskustaajamat.
Historia

Kreivilän kurssikeskus on Matkun kartanon entinen rakennuskokonaisuus. Kartano siirtyi vuonna 1904 valtion omistukseen, joka jaettiin 70 omistustilaan ja 30 palstatilaan.
Vuosina 1992-2011 kylässä toimi Finlandia Sahti -pienpanimo, yritysjärjestelyn myötä se siirtyi Sastamalaan.
Aiheesta muualla

Matkun kylä pohjois-Forssassa, tervetuloa tutustumaan! (Arkistoitu – Internet Archive)
Forssan suuralueet ja kaupunginosat
| --- | --- |
Keskustaajaman suuralue:  Haudankorva • Järvenpää • Kaikula • Keskusta • Kivimäki • Korkeavaha • Kuhala • Kuusto • Lamminranta • Linikkala • Ojalanmäki • Paavola • Pikku-Muolaa • Pispanmäki • Talsoila • Vieremä
Parkkiaron suuralue:  Parkkiaro
Entisen Koijärven suuralue:  Kojo • Matku • Suonpää
Huomautus. Keskustaajaman ja Parkkiaron suuralueilla kaupunginosat on samaistettu vastaavien tilastoalueiden kanssa. Entisen Koijärven suuralueella ei ole kaupunginosia, mutta alue on kuitenkin jaettu kolmeen tilastoalueeseen.
Forssan maarekisterikylät
| --- | --- |
Forssan kauppalan alue:  Haudankorva* • Järvenpää • Kuhala • Kuusto • Linikkala* • Lunttila* • Talsoila • Vieremä
Koijärven kunnan alue:  Kojo* • Kokko* • Kölli • Matku* • Menonen* • Raitoo
Huomautus. Maarekisterikylien ja kuntien rajat eivät noudata täydellisesti toisiaan. Asteriskilla (*) merkityistä kylistä pieni tai pääosa sijaitsee naapurikuntien Tammelan tai Urjalan puolella. Forssaan kuuluu osia myös Jokioisten ja Kaukjärven kylistä, mutta ne on jätetty tässä mainitsematta.
Michael Bivins

| Michael Bivins |
| --- | --- |
 Bivins tammikuussa 2012
Henkilötiedot
Syntynyt: 10. elokuuta 1968 (ikä 56) Boston, Massachusetts, Yhdysvallat
Ammatti:  laulaja, räppäri, manageri
Muusikko
Taiteilijanimi:  Biv M.B.
Laulukielet:  englanti
Aktiivisena:  1978–
Tyylilajit:  hip hop, new jack swing, R&B
Yhtyeet:  New Edition, Bell Biv DeVoe, Boyz II Men, Jodeci
Levy-yhtiöt:  Interscope Records 
Aiheesta muualla
sportyrich.com
  [ Muokkaa Wikidatassa ] [ ohje ]  
Michael Lamont Bivins (s. 10. elokuuta 1968) on yhdysvaltalainen laulaja, räppäri ja manageri. Hän on yksi yhtyeiden New Edition ja Bell Biv DeVoe perustajajäsenistä. Jälkimmäistä pidetään yhtenä new jack swing -musiikkityylin edelläkävijöistä ja heidän esikoisalbuminsa Poison sijoittui Billboard 200 -musiikkilistan viidennelle sijalle ja Billboardin Top R&B/Hip-Hop Albums -listan 1. sijalle vuonna 1990.
Diskografia > New Edition

Candy Girl (1983)
New Edition (1984)
All for Love (1985)
Under the Blue Moon (1986)
Heart Break (1988)
Home Again (1996)
One Love (2004)
Diskografia > Bell Biv DeVoe

Poison (1990)
Hootie Mack (1993)
BBD (2001)
Three Stripes (2017)
Metal Gear 2: Solid Snake

| Metal Gear 2: Solid Snake |
| --- | --- |
 Metal Gear 2-kansi
Kehittäjä:  Konami
Julkaisija:  Konami
Ohjaaja:  Hideo Kojima
Säveltäjä:  Tsuyoshi Sekito
Pelisarja:  Metal Gear
Julkaistu:  JP 20. heinäkuuta 1990
Lajityyppi:  Hiiviskely
Pelimuoto:  Yksinpeli
Ikäluokitus:  CERO: B (12 vuotta tai vanhempi) 
Alusta:  MSX2
Jakelumuoto:  MSX2/MSX2+ Kasetti
Lisää peliartikkeleitaVideopelien teemasivulla
Infobox OK  : 
Metal Gear 2: Solid Snake on hiiviskelypeli, jonka kirjoitti ja ohjasi Hideo Kojima. Peli ilmestyi MSX2-tietokoneelle. Peli on Metal Gear -pelisarjan toinen virallinen osa, sillä Snake’s Revenge -peliä ei lasketa viralliseen juonijatkumoon. Edeltäjäänsä nähden peli esitteli moninverroin edistyksellisemmän mekaniikan hiiviskelyn saralla sekä monitasoisemman tarinan, joka muun muassa käsittelee puhuttelevia teemoja sodankäynnin luonteesta ja ydinasevarustelun lisääntymisestä.
Pelin tapahtumat sijoittuvat neljä vuotta ensimmäisen pelin jälkeen. Solid Snaken tulee soluttautua aasialaiseen sotilasvaltioon Zanzibar Landiin. Snaken tehtävänä on pelastaa Zanzibar Landiin kaapattu tšekkoslovakialainen tiedemies tri Kio Marv ja tämän kehittämän biopolttoaineen OILIX:n kaava, sekä myös tuhota jättimäinen ydinasein varustettu sotakone, Metal Gear D.